Diari Oficial de la Generalitat Valenciana


Sumari del DOGV 7668, del 30-11-2015 (2015/9201)

Notificació de la sentència dictada en el procediment de guarda i custòdia número 1757/2013.
--------------------------------------------------------------------------------------------

### Dades del document

Número de DOGV
:   7668

Data del DOGV
:   30-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9201


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1757/2013. [2015/9201]  
Part demandant: Raquel Molla García.  
Part demandada: José Perdomo Matos.  
Ministeri fiscal (s. ref. 256 133 01182)  
En el judici a què es fa referència s'ha disposat notificar a la part demandada la sentència que té l'encapçalament i la dispositiva que, literalment, són com segueix:  
  
«Sentència número 779/2015  
València, 10 de novembre de 2015  
Part demandant: Raquel Molla García.  
Advocada: Dolores Rodríguez Ruiz.  
Procuradora: Evelia Navarro Saiz.  
Part demandada: José Perdomo Matos, rebel·lia processal.  
Ministeri fiscal (s. ref. 845 820 01175)  
Mercedes Miñana Arnao, magistrada jutgessa del Jutjat de Primera Instància número 26 de València, he vist aquestes actuacions en matèria de mesures sobre fills menors, seguides en aquest jutjat a instàncies de Raquel Molla García contra José Perdomo Matos, declarat en rebel·lia a causa de la seua incompareixença en aquestes actuacions. Ha sigut part el ministeri fiscal.  
Dispositiva  
Estime la demanda plantejada per Raquel Molla García contra José Perdomo Matos, declarat en rebel·lia, en què ha sigut part el ministeri fiscal, i és procedent adoptar les següents mesures definitives respecte al fill comú, J.:  
1. Ambdós progenitors tindran la pàtria potestat sobre el menor, si bé s'atribueix a la demandant l'exercici en exclusiva de la pàtria potestat i la guarda i custòdia del menor.  
2. Se suspén el dret de visites del demandat amb el menor fins que se n'inste la represa per l'interessat, moment en què s'avaluarà la conveniència de reprendre-les en interès del menor.  
  
3. El pare haurà d'abonar, en concepte de contribució als aliments del menor, la quantitat de 180 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà a les despeses extraordinàries abonant la meitat de les que s'acrediten i siguen necessàries o hagen sigut consensuades per les parts.  
Tot això sense fer una especial condemna en les costes d'aquest procediment.  
Contra aquesta interlocutòria es pot interposar un recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i hi acompanyarà un resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme».  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte al tauler d'anuncis del jutjat, per a portar a efecte la diligència de notificació de sentència al demandat, José Perdomo Matos.  
  
  
València, 11 de novembre de 2015.- La lletrada de l'Administració de Justícia: Alicia Ordeig Rabadán.